
 8.7.2017
 BG
 Официален вестник на Европейския съюз
 L 177/36
 РЕГЛАМЕНТ (ЕС) 2017/1237 НА КОМИСИЯТА
 от 7 юли 2017 година
 за изменение на Регламент (ЕО) No 1881/2006 по отношение на максимално допустимото количество циановодородна киселина в непреработени цели, раздробени, смлени, разцепени, нарязани кайсиеви ядки, пуснати на пазара за крайния потребител
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕИО) No 315/93 на Съвета от 8 февруари 1993 г. за установяване на общностни процедури относно замърсителите в храните (1), и по-специално член 2, параграф 3 от него,
 като има предвид, че:
 (1)
 С Регламент (ЕО) No 1881/2006 на Комисията (2) се определят максимално допустимите количества на някои замърсители в храните.
 (2)
 Експертната група по замърсителите в хранителната верига (CONTAM) на Европейския орган за безопасност на храните (ЕОБХ) прие научно становище относно острите рискове за здравето, свързани с наличието на цианогенни гликозиди в суровите кайсиеви ядки и продуктите, получени от сурови кайсиеви ядки (3). Терминът „сурови кайсиеви ядки и продукти, получени от сурови кайсиеви ядки“, употребен в научното становище, се отнася за същите продукти като термина „необработени цели, раздробени, смлени, разцепени, нарязани кайсиеви ядки“, посочен в настоящия регламент.
 (3)
 Амигдалин е главният цианогенен гликозид, наличен в непреработените кайсиеви ядки, който при сдъвкване се разгражда до циановодородна киселина (цианид). Циановодородната киселина (цианид) е силно токсична за хората. Острата референтна доза (ARfD) от 20 μg/kg телесно тегло е получена от експертната група CONTAM за оценка на рисковете, свързани с наличието на цианогенни гликозиди в непреработени цели, раздробени, смлени, разцепени, нарязани кайсиеви ядки. Предвид докладваните количества цианогенни гликозиди в непреработените кайсиеви ядки острата референтна доза може да бъде надвишена при консумация и на съвсем малък брой непреработени кайсиеви ядки.
 (4)
 Поради това е целесъобразно да се установи максимално допустимо количество на циановодородната киселина (цианид) в непреработени цели, раздробени, смлени, разцепени, нарязани кайсиеви ядки, пуснати на пазара за крайния потребител.
 (5)
 Като се има предвид силно фрагментирания пазар на непреработени кайсиеви ядки и евентуалните остри рискове за здравето във връзка с общественото здраве, следва да се предвиди необходимостта операторът да гарантира, че всички непреработени цели, раздробени, смлени, разцепени, нарязани кайсиеви ядки, пуснати на пазара за крайния потребител, съответстват на максималното допустимо количество.
 (6)
 Целесъобразно е да бъдат установени правилата за вземане на проби, които да се прилагат при контрола на съответствието с максимално допустимото количество.
 (7)
 Поради това Регламент (ЕО) No 1881/2006 следва да бъде съответно изменен.
 (8)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент (ЕО) No 1881/2006 се изменя в съответствие с приложението към настоящия регламент.
 Член 2
 Оператор, който пуска на пазара непреработени цели, раздробени, смлени, разцепени, нарязани кайсиеви ядки за крайния потребител предоставя, при искане от компетентния орган, доказателства за съответствието на търгувания продукт с максимално допустимото количество.
 Член 3
 Вземането на проби за целите на контрола на съответствието с максимално допустимото количество се извършва съгласно правилата, предвидени в част Г.2